CELEX: 62008TA0182
Language: bg
Date: 2009-07-08 00:00:00
Title: Дело T-182/08: Решение на Първоинстанционния съд от 8 юли 2009 г. — Комисия/Atlantic Energy (Арбитражна клауза — Договор за финансова помощ, сключен в рамките на специфична програма в областта на неядрената енергетика — Неспазване на договора — Възстановяване на авансово платените суми — Прихващане — Неприсъствено производство)

29.8.2009   
            
            
               BG
            
            
               Официален вестник на Европейския съюз
            
            
               C 205/35
            
         Решение на Първоинстанционния съд от 8 юли 2009 г. — Комисия/Atlantic Energy
   (Дело T-182/08) (1)
   
   (Арбитражна клауза - Договор за финансова помощ, сключен в рамките на специфична програма в областта на неядрената енергетика - Неспазване на договора - Възстановяване на авансово платените суми - Прихващане - Неприсъствено производство)
   2009/C 205/63
   Език на производството: английски
   
      Страни
   
   
      Ищец: Комисия на Европейските общности (представители: първоначално A.-M. Rouchaud-Joët и S. Lejeune, впоследствие A.-M. Rouchaud-Joët и F. Mirza, подпомагани от M. Jarvis, barrister)
   
      Ответник: Atlantic Energy Ltd (Truro, Корнуол, Обединено кралство)
   
      Предмет
   
   Иск, предявен от Комисията на основание член 238 ЕО, с който се цели ответникът да бъде осъден да възстанови авансово платените суми от страна на Европейската общност, заедно с лихвите, в рамките на договор BU 183/95 UK/AT.
   
      Диспозитив
   
   
               1)
            
            
               Осъжда Atlantic Energy Ltd да възстанови на Комисията на Европейските общности сумата от 226 010 EUR, заедно с лихвите, предвидени в член 23.1 от общите условия на договор BU 183/95 UK/AT, за периода 1 юни 1996 г. — 28 февруари 2002 г., от една страна, и за периода 16 юли 2002 г. — 31 май 2008 г., от друга страна, намалена със сумата от 3 610,53 EUR, като към тази крайна сума се прибавят лихвите, предвидени в посочения член 23.1 от общите условия, считано от 1 юни 2008 г. до пълното погасяване на задължението.
            
         
               2)
            
            
               Осъжда Atlantic Energy Ltd да заплати съдебните разноски.
            
         
      (1)  ОВ C 171, 5.7.2008 г.